
AVIZ  COMUN
asupra proiectului Legii bugetului asigurărilor sociale de stat 

pe anul 2010

În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor şi Comisia pentru muncă, familie şi protecţie socială a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2010, trimis comisiilor cu adresele nr.PLx 722 din 29 decembrie 2009, respectiv nr.L 709 din 29 decembrie 2009.

Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 06 ianuarie 2010.

În urma dezbaterilor, membrii comisiilor au hotărât cu unanimitate de voturi avizarea favorabilă a proiectului de lege cu amendamente, redate în anexa la prezentul aviz.

	PREŞEDINTE,

Deputat Victor Paul Dobre
	
	PREŞEDINTE,

Senator Cristian Rădulescu

	
	
	


Întocmit,

Expert parlamentar Sorina Steliana SZABO
ANEXA

AMENDAMENTE ADMISE

asupra proiectului Legii bugetului asigurărilor sociale de stat pe anul 2010
	Nr. crt.
	Articolul din lege/anexa/capitol/subcapitol/paragraf/
grupa/titlul/articol/alineat
	Text amendament propus

(autor, apartenenţă politică)
	Motivaţia amendamentului/
sursa de finanţare

	1. 
	__
	Capitolului I, Secţiunea 1 

La articolul 3, după alineatul (3) se introduc 6 alineate noi, alin.(31)-(36), cu următorul cuprins:
(31) Durata sejurului unui bilet de odihnă în anul 2010 este de 6 zile. 

(32) În cursul unui an calendaristic se poate elibera un singur bilet de tratament balnear sau de odihnă aceluiaşi beneficiar.

(33) Biletele de tratament balnear se distribuie asiguraţilor sistemului public de pensii, sistemului de asigurare pentru accidente de muncă şi boli profesionale, precum şi pensionarilor, de către casele teritoriale de pensii. 

(34) Biletele de odihnă finanţate în anul 2010 din bugetul asigurărilor sociale de stat sunt destinate salariaţilor din instituţiile publice, asiguraţi în sistemul public de pensii, iar contravaloarea acestor bilete, după deducerea sumelor încasate de la beneficiari, se recuperează de la bugetul de stat, prin bugetul Ministerului Muncii, Familiei şi Protecţiei Sociale, de la capitolul "Asigurări şi asistenţă socială" la titlul "Transferuri între unităţi ale administraţiei publice" din prevederile bugetului pe anul 2010. 

(35) Criteriile, modul de distribuire şi contribuţia individuală sunt cele stabilite prin Hotărârea Guvernului nr. 494/2001 pentru aprobarea Normelor şi criteriilor pe baza cărora se acordă bilete de odihnă prin sistemul organizat şi administrat de Ministerul Muncii şi Solidarităţii Sociale. 

(36) Biletele de odihnă şi de tratament balnear acordate în condiţiile prezentului articol pot fi atribuite şi membrilor de familie, soţ sau soţie, după caz, şi copii minori care urmează cursurile de zi ale unei instituţii de învăţământ preuniversitar, acreditată conform legii, dacă însoţesc titularii de drept. 

Autori: Deputat PNL Victor Paul Dobre, 

Grupurile Parlamentare Reunite ale PNL

Împreună cu domnul deputat Ioan Cindrea pentru alin. (32)


	Pentru a asigura şanse egale mai multor beneficiari.
Având în vedere că este un buget de austeritate, acestea  trebuie menţinute la acelaşi nivel ca în anul 2008. De asemenea, nu sunt menţionate prevederi importante cum ar fi durata sejurului unui bilet de odihnă sau faptul ca o se poate elibera un singur bilet de tratament balnear sau de odihnă aceluiaşi beneficiar. 



	2. 
	Art.4 alin.(2)

(2) Bugetul asigurarilor pentru somaj, aferent sistemului asigurarilor pentru somaj, se stabileste la venituri in suma de 1.566,8 milioane lei, la cheltuieli in suma de 2.943,4 milioane lei, cu un deficit de 1.376,6 milioane lei.


	(2) Bugetul asigurarilor pentru somaj, aferent sistemului asigurarilor pentru somaj, se stabileste la venituri in suma de 1.566,8 milioane lei, la cheltuieli in suma de 3.039,6 milioane lei, cu un deficit de 1.472,8 milioane lei.
Autori: 

Deputat PD-L Ioan Nelu Botiş

Deputat PSD  Ioan Cindrea


	Necesitatea suplimentarii limitelor de cheltuieli la unele capitole si titluri cu sumele datorate si ramase neachitate din anul 2009. / Disponibilitatile bugetului din ani precedenti conform Art.4 alin.(3) al proiectului de lege.

	3. 
	Art.4 alin.(4)
(4) Fondul de garantare pentru plata creantelor salariale instituit prin Legea nr.200/2006 privind constituirea si utilizarea Fondului de garantare pentru plata creantelor salariale, cu modificarile ulterioare, se stabileste la venituri in suma de 253 milioane lei, iar la cheltuieli in suma de 21,3 milioane lei, cu un excedent de 231,7 milioane lei.
	(4) Fondul de garantare pentru plata creantelor salariale, instituit prin Legea nr. 200/2006 privind constituirea si utilizarea Fondului de garantare pentru plata creantelor salariale, cu modificarile ulterioare, se stabileste la venituri in suma de 253 milioane lei, iar la cheltuieli in suma de 35 milioane lei, cu un excedent de 218 milioane lei.

Autori: 

Deputat PD-L Ioan Nelu Botiş

Deputat PSD  Ioan Cindrea


	Necesitatea de a asigura sumele necesare pentru plata drepturilor cuvenite in baza Legii nr. 200/2006 la un nivel superior celui din executia bugetara a anului 2009. / Diminuarea excedentului Fondului de garantare pentru plata creantelor salariale.

	4. 
	Art.15 - (2) Cheltuielile efectuate pentru informarea şi consultarea populaţiei, respectiv tipărirea şi transmiterea unor informaţii legate de drepturile care se acordă în temeiul Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, se suportă din bugetul asigurărilor sociale de stat.  
	Art.15 - (2) Cheltuielile care se efectuează pentru tipărirea şi transmiterea unor informaţii legate de  drepturile care se acordă în temeiul Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, se suportă din bugetul asigurărilor sociale de stat.  

Autori: 

Deputat PSD,  Ioan Cindrea

Grupul parlamentar PSD+PC

	Considerăm că în an de criză şi în condiţiile unui buget deficitar nu este oportună efectuarea şi de cheltuieli pentru informarea şi consultarea populaţiei.

	5. 
	Art. 16 – (1) Valoarea punctului de pensie este de 732,8 lei şi se aplică începând cu data de 01 ianuarie 2010.
	Art. 16 - (1) Valoarea punctului de pensie este de 826,2 lei şi se aplică începând cu data de 01 ianuarie 2010.

Autori: Deputat PSD, Ioan Cindrea  
Grupul parlamentar PSD+PC
şi  deputat PNL Victor Paul Dobre, 
Grupurile Parlamentare Reunite ale PNL

	Valoarea punctului de pensie să fie 45% din salariul mediu brut pe economie pentru a păstra puterea reală de cumpărare a pensionarilor din România.

	6. 
	Art.17 – Cuantumul ajutorului de deces se stabileşte, în condiţiile legii, în cazul:

a) asiguratului sau pensionarului, la 1.836 lei;

b) unui membru de familie al asiguratului sau pensionarului, la 918 lei.
	Art.17 – Cuantumul ajutorului de deces se stabileşte, în condiţiile legii, în cazul:

a) asiguratului sau pensionarului, la 3.000 lei;

b) unui membru de familie al asiguratului sau pensionarului, la 1.500 lei.

Autori: 

Deputat PSD,  Ioan Cindrea

Grupul parlamentar PSD+PC

	Să acopere o parte cât mai mare din cheltuielile reale în cazul producerii acestui risc.

	7. 
	Art.18. (1) În baza prevederilor art 18 alin (2) şi (3) din Legea nr. 19/2000, cu modificările şi completările ulterioare, pentru anul 2010 cotele de contribuţie de asigurări sociale se stabilesc după cum urmează:

a) 31,3% pentru condiţii normale de muncă, datorată de angajator şi angajaţi, din care 10,5% datorată de angajaţi şi 20,8% datorată de angajatori;

b) 36,3% pentru condiţii deosebite de muncă,  datorată de angajator şi angajaţi, din care 10,5% datorată de angajaţi şi 25,8% datorată de angajatori;

c) 41,3% pentru condiţii speciale de muncă,  datorată de angajator şi angajaţi, din care 10,5% datorată de angajaţi şi 30,8% datorată de angajatori.

(2) În cota de contribuţie individuală de asigurări sociale prevăzută la alin (1) este inclusă şi cota de 2,5% aferentă fondurilor de pensii administrate privat, prevăzută de Legea nr. 411/2004 privind fondurile de pensii administrate privat, republicată, cu modificările şi completările ulterioare.


	Capitolul III, Art.18 se modifică şi va avea următorul conţinut:

Art.18 - (1) În baza prevederilor art 18 alin (2) şi (3) din Legea nr. 19/2000, cu modificările şi completările ulterioare, pentru anul 2009 cotele de contribuţie de asigurări sociale se stabilesc după cum urmează:

a) 21,8% pentru condiţii normale de muncă, datorată de angajator şi angajaţi, din care 9% datorată de angajaţi şi 12,8% datorată de angajatori;

b) 26,8% pentru condiţii deosebite de muncă,  datorată de angajator şi angajaţi, din care 9% datorată de angajaţi şi 17,8% datorată de angajatori;

c) 31,8% pentru condiţii speciale de muncă,  datorată de angajator şi angajaţi, din care 9% datorată de angajaţi şi 22,8% datorată de angajatori.
(2) Prin derogare de la prevederile Legii nr. 95/2006 privind reforma în domeniul sănătăţii, cu modificările şi completările ulterioare,  ale Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările şi completările ulterioare, angajatorii cu activitate economică, care păstrează numărul locurilor de muncă de la data intrării în vigoare a prezentei legi, dar şi cei care creează noi locuri de muncă şi care încadrează în muncă, şomeri aflaţi în evidenţa agenţiilor pentru ocuparea forţei de muncă, beneficiază de o reducere cu 50% a cotelor tuturor contribuţiilor sociale datorate, respectiv contribuţiile pentru asigurările de sănătate, contribuţiile de asigurări sociale, contribuţiile la bugetul asigurărilor pentru şomaj, contribuţiile datorate de angajatori în funcţie de clasa de risc, contribuţia la Fondul de garantare cu obligaţia menţinerii raporurilor de muncă sau  de serviciu cel puţin 24 de luni.

(3) Angajatorii care încetează raporturile de muncă sau de serviciu ale persoanelor prevăzute la alin (2), anterior termenului de 24 de luni, sunt obligaţi să plătească diferenţa dintre contribuţiile fiscale plătite şi cele datorate, dacă încetarea acestora a avut loc din motivele prevăzute la art. 83, alin(2) din Legea nr. 76/2002 privind sistemul asigurărilor pentru şomaj şi stimularea ocupării forţei de muncă.

(4) În cota de contribuţie individuală de asigurări sociale prevăzută la alin(1) este inclusă şi cota de 3% aferentă fondurilor de pensii administrate privat, prevăzută de Legea nr. 411/2004 privind fondurile de pensii administrate privat, republicată, cu modificările şi completările ulterioare.

Autori: Deputat PNL Victor Paul Dobre, 

Grupurile Parlamentare Reunite ale PNL

	Prin creşterea cotelor de contribuţie pentru angajatori se vor căuta diverse forme de ocolire a angajărilor pe bază de contract de muncă, va creşte evaziunea fiscală în ceea ce priveşte plata contribuţiilor, folosindu-se angajarea prin contract de prestări servicii, drepturi de autor, etc. 

Pentru stimularea angajatorilor care păstrează dar şi crează locuri de muncă şi angajează şomeri.



	8. 
	Art.19, alin.(3)
(3) Suma totală care poate fi utilizată pentru acordarea de credite, conform prevederilor art.87 din Legea nr.76/2002, cu modificările şi completările ulterioare, este de 20,6 milioane lei, iar cuantumul maxim al creditului ce poate fi acordat unui beneficiar de credite din această sumă este de 1,5 milioane lei
	(3) Suma totală care poate fi utilizată pentru acordarea de credite, conform prevederilor art.87 din Legea nr.76/2002, cu modificările şi completările ulterioare, este de 50 milioane lei, iar cuantumul maxim al creditului ce poate fi acordat unui beneficiar de credite din această sumă este de 1,5 milioane lei.

Autori: Deputat PSD,  Ioan Cindrea

Grupul parlamentar PSD+PC


	Propunem majorarea sumei pentru credite de la 20,6 milioane lei la 50 milioane lei pentru a asigura sursele financiare necesare stimulării intreprinderilor mici şi mijlocii şi creării unui număr de locuri de muncă căt mai mare pentru şomeri.

	9. 
	Anexa nr.1/04/Cap.6404/Titlul 01

Coloana 3 – propuneri 2010

Anexa nr.1/04/Cap.6404/Titlul 59 

Coloana 3 – propuneri 2010


	35.000 mii lei (fata de 21.324 mii lei in proiectul de buget  +13.676 mii lei)

33.747 mii lei (fata de 20.071 mii lei in proiectul de buget  +13.676 mii lei)

Autori: 

Deputat PD-L Ioan Nelu Botiş

Deputat PSD  Ioan Cindrea         

	Necesitatea de a asigura sumele necesare pentru plata drepturilor cuvenite in baza Legii nr. 200/2006 la un nivel superior celui din executia bugetara a anului 2009. / Diminuarea excedentului Fondului de garantare pentru plata creantelor salariale.

	10. 
	Anexa nr.1/04/Cap.6504/Titlu 51
Coloana 3 – propuneri 2010
Anexa nr.1/04/Cap.6504/Titlu 57

Coloana 3 – propuneri 2010
	13.030 mii lei (fata de 13.730 mii lei in proiectul de buget  -700 mii lei)
2.931 mii lei (fata de 2.231 mii lei in proiectul de buget  +700 mii lei)
Autori: 

Deputat PD-L Ioan Nelu Botiş

Deputat PSD  Ioan Cindrea  

	Necesitatea suplimentari sumelor destinate finantari cheltuielilor sociale legate de formarea profesionala (analize medicale, transport, rechizite) prin diminuarea corespunzatoare a cheltuielilor pentru subventionarea Centrelor Regionale de Formare Profesionala a Adultilor.

	11. 
	Anexa nr.1/04, Cap.6804
Coloana 3 – propuneri 2010
Titlul 01

Titlul 20

Titlul 30

Titlul 51
	2.732.673 mii lei (fata de 2.636.473 mii lei in proiectul de buget  +96.200 mii lei)
 63.928 mii lei (fata de 58.028 mii lei in proiectul de buget  + 5.900 mii lei)
30.200 mii lei (fata de 13.900 mii lei in proiectul de buget  + 16.300 mii lei)
707.525 mii lei (fata de 633.525 mii lei in proiectul de buget  + 74.000 mii lei)
Autori: 

Deputat PD-L Ioan Nelu Botiş

Deputat PSD  Ioan Cindrea

	Necesitatea suplimentarii limitelor de cheltuieli la unele capitole si titluri cu sumele datorate si ramase neachitate din anul 2009. / Disponibilitatile bugetului din ani precedenti conform Art.4 alin.(3) al proiectului de lege.

	12. 
	Anexa nr.1/04, Cap.8904, Subcapitolul 01
Coloana 3 - Propuneri 2010
Anexa nr.1/04, Cap.8904, Subcapitolul 02
Coloana 3 - Propuneri 2010
	3.039.591 mii lei (fata de 2.943.391 mii lei in proiectul de buget  +96.200 mii lei)
35.000 mii lei (fata de 21.324 mii lei in proiectul de buget  +13.676 mii lei)

Autori: 

Deputat PD-L Ioan Nelu Botiş

Deputat PSD  Ioan Cindrea


	Necesitatea suplimentarii limitelor de cheltuieli la unele capitole si titluri cu sumele datorate si ramase neachitate din anul 2009. / Disponibilitatile bugetului din ani precedenti conform Art.4 alin.(3) al proiectului de lege.

Necesitatea de a asigura sumele necesare pentru plata drepturilor cuvenite in baza Legii nr. 200/2006 la un nivel superior celui din executia bugetara a anului 2009.  Diminuarea excedentului Fondului de garantare pentru plata creantelor salariale.



AMENDAMENTE RESPINSE

în cursul dezbaterilor următoarele amendamente au fost respinse:

	Nr. crt.
	Articolul din lege/anexa/capitol/subcapitol/paragraf/

grupa/titlul/articol/alineat
	Text amendament propus

(autor, apartenenţă politică)
	Motivaţia amendamentului/

sursa de finanţare

	1.
	Art.3 – (1) Numărul total al locurilor de tratament balnear şi odihnă ce poate fi finanţat din bugetul asigurărilor sociale de stat, precum şi cel care poate fi acordat gratuit diverselor categorii sociale care au reglementat acest drept prin norme legale în vigoare se stabileste prin decizie a preşedintelui Casei Naţionale de Pensii şi Alte Dreptruri de Asigurări Sociale, cu încadrarea în fondurile aprobate prin buget, până cel mai târziu 15 martie 2010, cu aprobarea prealabilă a Consiliului de administraţie al acestei instituţii.

(2) Fondurile alocate decontării biletelor de odihnă nu pot depăşi 10% din totalul fondurilor aprobate pentru cheltuielile cu biletele de tratament balnear şi odihnă la capitolul „Asigurări şi asistenţă socială”, titlul „Asistenţă socială”, alineatul „Ajutoare sociale în natură”.

(3) Numărul locurilor la tratament balnear ce se acordă gratuit nu poate depăşi 15% din numărul total al locurilor contractate
	Alineatele (1), (2) şi (3) ale art 3, Capitolul 1, Secţiunea 1 se modifică şi vor avea următorul conţinut:

Art. 3 - (1) În anul 2010, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 550.000 de locuri, din care 450.000 de locuri la tratament balnear şi 100.000 de locuri la odihnă. 

(2) Din numărul total de 450.000 de locuri la tratament balnear se poate utiliza în cadrul sistemului de asigurare pentru accidente de muncă şi boli profesionale un număr de până la 10.000 de locuri. 

(3) În anul 2010 se pot acorda gratuit până la 60.000 de bilete, conform reglementărilor în vigoare, persoanelor ale căror drepturi sunt stabilite prin lege. 

  

Autori: Deputat PNL Victor Paul Dobre, 

Grupurile Parlamentare Reunite ale PNL


	Argumente pentru susţinere:

Aşa cum s-a convenit cu partenerii sociali, numărul de bilete subvenţionate din Bugetul asigurărilor sociale de stat trebuie să fie de 550.000 locuri.

Argumente pentru respingere:

Numărul de bilete de tratament balnear sau de odihnă rezultă dintr-o licitaţie în cadrul căreia există un plafon de cheltuieli care nu poate fi depăşit fără identificarea unei surse de finanţare.

	2.
	Art. 3 – (1) Numărul total al locurilor de tratament balnear şi odihnă ce poate fi finanţat din bugetul asigurărilor sociale de stat, precum şi cel care poate fi acordat gratuit diverselor categorii sociale care au reglementat acest drept prin norme legale în vigoare se stabileste prin decizie a preşedintelui Casei Naţionale de Pensii şi Alte Dreptruri de Asigurări Sociale, cu încadrarea în fondurile aprobate prin buget, până cel mai târziu 15 martie 2010, cu aprobarea prealabilă a Consiliului de administraţie al acestei instituţii.

(2) Fondurile alocate decontării biletelor de odihnă nu pot depăşi 10% din totalul fondurilor aprobate pentru cheltuielile cu biletele de tratament balnear şi odihnă la capitolul „Asigurări şi asistenţă socială”, titlul „Asistenţă socială”, alineatul „Ajutoare sociale în natură”.


	Art.3 – (1) În anul 2010 numărul total al locurilor la tratament balnear şi odihnă ce poate fi finanţat din bugetul asigurărilor sociale de stat este de 560.000 locuri din care 460.000 de locuri la tratament balnear şi 100.000 locuri la odihnă

(2) Numărul locurilor la tratament balnear ce se acordă gratuit este 84.000.

Autori: Deputat PSD,  Ioan Cindrea

Grupul parlamentar PSD+PC

	Argumente pentru susţinere:

Este necesar să fie reglementat numărul locurilor de tratament balnear şi odihnă prin Legea bugetului asigurărilor sociale de stat, întrucât nu este atributul CNPAS.
Argumente pentru respingere:

Numărul de bilete de tratament balnear sau de odihnă rezultă dintr-o licitaţie în cadrul căreia există un plafon de cheltuieli care nu poate fi depăşit fără identificarea unei surse de finanţare.

